***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2016. február 18.**

**Javaslat települési** értéktár létrehozásának előkészítésére

**Előadók:** az oktatási, kulturális, ifjúsági és sportbizottság elnöke

az ügyrendi, igazgatási és jogi bizottság elnöke

**Előkészítő:** dr. László Borbála jogi és szervezési igazgató

Bokor Zsuzsanna kulturális ügyintéző

**Meghívott:** -

**Véleményező bizottságok:**

oktatási, kulturális, ifjúsági és sport bizottság 2016.02.09.

ügyrendi, igazgatási és jogi bizottság 2016.02.10.

**A napirendi pont rövid tartalma:** A magyar nemzeti értékekről és hungarikumokról szóló törvény célja az országos és helyi értékek számbavétele, tudatosítása és védelmének biztosítása. Javasoljuk egy bizottság létrehozását, amely számba veszi városunk értékeit, ezáltal csatlakozunk egy országos mozgalomhoz.

**A napirendi pont előkészítőinek adatai:**

Osztály neve: Jogi és Szervezési Igazgatóság

Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 4866 /2016

Előkészítő aláírása: Bokor Zsuzsanna sk.

Igazgató / Osztályvezető aláírása: Dr. László Borbála sk.

**A törvényességi ellenőrzésre vonatkozó adatok:**

Törvényességi ellenőrzést végző személy: dr. Petánszki Lajos sk.

Leadás dátuma: 2016.02.01.

Ellenőrzés dátuma: 2016.02.02.

Törvényességi észrevétel: van/nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: Nyílt ülés

**Egyéb megjegyzések:**

**JAVASLAT**

települési értéktár létrehozásának előkészítésére

Tisztelt Közgyűlés!

2012. április 2-i ülésén fogadta el az országgyűlés a magyar nemzeti értékekről és hungarikumokról szóló 2012. évi XXX. sz. törvényt. Megalkotásának célja az országos és helyi értékek tudatosítása, számbavétele és védelmének biztosítása volt. A jogszabály az önkormányzatokra kötelező feladatot nem rótt, csupán lehetőségként ajánlotta a helyi (települési) értéktárak létrehozását, amely a megyei, az országos és a külhoni értéktárakkal együtt képezne egységes egészet.

2013-ban született meg a törvény végrehajtásáról szóló 114/2013. (IV. 16.) Korm. rendelet, amelynek 2.§ (1) bekezdése kimondja, hogy a rendelet hatálybalépésétől (április 16.) számított 60 napon belül az önkormányzat dönthet arról, hogy létrehozza-e a helyi települési értéktárat. 2013-ban nem került a közgyűlés e témában készült előterjesztés.

Amennyiben az értéktár kialakítása mellett dönt a Közgyűlés, ún. Települési Értéktár Bizottságot kell alakítani. A bizottság feladata a települési értékek azonosítása, a helyi értékeket tartalmazó gyűjtemény létrehozása, gondozása, a megyei értéktárral történő kapcsolattartás.

A helyi és nemzeti értékeket a rendelet az alábbi csoportokba sorolja:

*agrár-és élelmiszergazdaság, egészség és életmód, épített környezet, ipari és műszaki megoldások, kulturális örökség, sport, természeti környezet, turizmus és vendéglátás.*

A települési értéktár bizottságnak legalább 3 tagból kell állnia, munkájába indokolt bevonni a helyi közművelődési feladatellátás intézményeit.

Az előterjesztő az alábbi javaslatot teszi egy 9 tagú bizottság összetételére:

elnöke: (polgármester által delegált személy)

tagjai:

* a humán ügyekért felelős alpolgármester,
* az Intercisa Múzeum igazgatója,
* a Bartók Kamaraszínház és Művészetek Háza igazgatója
* az MMK Nonprofit Kft. ügyvezető-igazgatója,
* a Kortárs Művészeti Intézet igazgatója,
* a József Attila Könyvtár igazgatója,
* a városi főépítész,
* a kulturális tanácsadó (Prosek Zoltán).

A bizottság a munkáját szabályzat alapján végzi, amelyet a rendelet 3. § (1) bekezdése alapján a Közgyűlés fogad el, és amelynek tervezete jelen előterjesztés mellékletét képezi.

A helyi értéktárba való felvételre bárki javaslatot tehet, az eljárást a hivatkozott Korm. rendelet leírja, a szükséges adatszolgáltatást a rendelet 1. számú melléklete szerint kell végezni.

Dunaújváros Megyei Jogú Város Közgyűlése 286/2015 (V.7.) határozatával elfogadott Integrált Területi Programjában (továbbiakban: ITP) megfogalmazottak alapján Dunaújváros Megyei Jogú Város Önkormányzatának szándéka a Terület- és Településfejlesztési Operatív Program (továbbiakban: TOP) prioritásaként a TOP-6.1.4-15 „Társadalmi és környezeti szempontból fenntartható turizmusfejlesztés” címmel megjelent pályázati felhíváson való részvétel. E pályázat feltétele, hogy a projektgazda, vagy konzorcium esetén legalább az egyik konzorciumi partner tagja egy regisztrált TDM szervezetnek. (TDM: turisztikai desztináció menedzsment). Amennyiben nem működik az érintett desztinációban az NGM-nél regisztrált TDM szervezet, úgy az önkormányzat önállóan, vagy a desztináció más településeivel összefogásban létrehozza azt.

2016-ban a Városfejlesztési Igazgatóság kezdeményezte a helyi értéktár létrehozását, amely megalapozója lehet több projekt elindításának, illetve lehetőség van néhány pályázaton való részvételre is.

A turisztikai fejlesztésekkel kapcsolatos pályázatokkal kapcsolatban szükséges lenne létrehozni egy TDM szervezetet.

A TDM célja, hogy a meglévő turisztikai kínálati elemeket szolgáltatási csomaggá alakítsa, a desztináció vonzerejének javítása és a jól meghatározott célcsoportok igényeinek megfelelő szolgáltatási választékot és színvonalat alakítson ki.

A térségi TDM feladata a piacképes kínálat kialakítása és a belföldi piacra vitele.

Ahhoz, hogy a TDM megfelelően tudja ellátni a feladatát előnyös, hogy ha a város rendelkezik egy értéktárral is, így könnyebben tud turisztikai csomagokat összeállítani az érdeklődőknek.

Az előterjesztést az oktatási, kulturális, ifjúsági és sportbizottság a február 9-ei ülésén tárgyalta és az értéktár bizottság létszámával kapcsolatban vita alakult ki, de nem szavaztak meg módosítást, az előterjesztést a bizottság 7 igen szavazattal közgyűlési tárgyalásra alkalmasnak minősítette.

Az ügyrendi, igazgatási és jogi bizottság a február 10-ei ülésén 7 igen szavazattal közgyűlési tárgyalásra alkalmasnak nyilvánította az előterjesztést.

A fentiek alapján az alábbi határozati javaslatot terjesztjük elő:

**HATÁROZATI JAVASLAT**

**Dunaújváros Megyei Jogú Város Közgyűlésének**

**.../2016. (II.18.) határozata**

**települési** értéktár létrehozásának előkészítéséről

1. Dunaújváros Megyei Jogú Város Közgyűlése települési értéktár kialakítását határozza el. A Közgyűlés szakmai Települési Értéktár Bizottságot alakít,

amelynek elnöke: ……………………………………..

tagjai: a humán ügyekért felelős alpolgármester,

* az Intercisa Múzeum igazgatója,
* a Bartók Kamaraszínház és Művészetek Háza igazgatója
* az MMK Nonprofit Kft. ügyvezető-igazgatója,
* a Kortárs Művészeti Intézet igazgatója,
* a József Attila Könyvtár igazgatója,
* a városi főépítész,
* a kulturális tanácsadó.

A Közgyűlés a települési értéktár megalakításával és működésével kapcsolatos eljárási szabályokra vonatkozóan a határozat mellékletét képező működési szabályzatot fogadja el.

2. Dunaújváros Megyei Jogú Város Közgyűlése utasítja a polgármestert, hogy a kérje fel az 1. pont alapján a bizottság tagjait, továbbá, hogy a Közgyűlés döntéséről értesítse a Fejér Megyei Közgyűlés elnökét, valamint Hungarikum Bizottság elnökét.

**Felelős:**  - a határozat végrehajtásáért:

a polgármester

- a határozat végrehajtásában való közreműködésért:

a jogi és szervezési igazgatóság igazgatója

**Határidő:** 2016. március 8.

Dunaújváros, 2016. február 18.

**Sztankovics László sk. Tóth Kálmán sk.**

**az oktatási, kulturális, ifjúsági az ügyrendi, igazgatási és jogi**

**és sportbizottság elnöke bizottság elnöke**